# Invitashon pa bakunashon kontra pneumokokken

Nòmber di pashènt

Adrès di pashènt

PC i lugá di residensia di pashènt

Fecha,

Estimado,

Ku e karta aki mi ta invitá bo pa e e bakunashon/prek kontra pneumokokken. Pneumokokken ta bakterianan ku por hasi bo hopi malu. Bo ta haña e invitashon aki pasobra bo a nase entre 1 di yanüari 1957 i 31 di desèmber 1960.

# Kiko e prek ta hasi?

E prek ta redusí e chèns ku bo ta bira malu dor di pneumokokken. Bo tin ménos chèns di haña inflamashon di pulmon. Despues di 5 aña, e prek su efekto ta kaba.

# Ki ora bo ta yama e klínika?

* Si bo tin kayente di kurpa riba e dia ku bo ta bai haña e prek. E ora ei, traha un sita nobo.
* Si bo sa ku bo tin alergia pa e prek.
* Si bo a haña e prek ménos ku 2 aña pasa, por ehèmpel na hospital.
* Si riba e dia ku bo haña e prek òf den 2 dia despues di e prek bo tin un operashon.
* Si bo ta hañando kemoterapia na e momentonan aki òf den e último 3 lunanan.
* Si bo no por riba e dia ku ta menshoná aki abou.

# Tin efektonan sekundario?

* Bo brasa por ta sensibel despues di e prek i por hasi doló. E sitio di e prek por bira kòrá i hincha. Generalmente esaki ta pasa despues di 1 òf 2 dia.
* Despues di e prek bo por sinti bo ménos bon pa un par di dia, ku doló di múskulo i kentura. Bo kurpa ta krea resistensia kontra pneumokokken.

**Bo invitashon**Bo ta haña e prek aki grátis. Bo por bini tuma e prek kontra pneumokokken riba e fecha i orario aki:

Fecha: ...................................................

Orario: ...................................................

Lugá: ...................................................

* + Bai ku e karta aki huntu ku bo pa e sita.
  + Bo ta haña e prek den e parti ariba di bo brasa. Pa e motibu aki, bisti paña ku bo por eksponé e parti di ariba di bo brasa fásilmente.
  + Si bo a haña tambe un invitashon pa e prek kontra grip pa e mes un dia, bai ku tur dos karta ku bo pa e sita. Bo ta haña e prek kontra grip den e parti ariba di bo otro brasa.

# Bo ke sa mas?

* + Lesa e informashon na e parti patras di e invitashon aki.
  + [www.thuisarts.nl/prik-tegen-pneumokokken](http://www.thuisarts.nl/prik-tegen-pneumokokken)
  + [www.rivm.nl/pneumokokkenprik](http://www.rivm.nl/pneumokokkenprik)
  + Tuma kontakto ku e ofisina di dòkter.

Bo dòkter di kas.